Κοτ ντ'Αρζάν

Η Κοτ ντ'Αρζάν (γαλλικά: Côte d'Argent) είναι μια παράκτια ζώνη στον Ατλαντικό Ωκεανό, στον Βισκαϊκό κόλπο, στη νοτιοδυτική Γαλλία. Εκτείνεται από τις εκβολές της Ζιρόντ στα βόρεια μέχρι τις εκβολές του ποταμού Αντούρ στο νότο. Αποτελεί τη θαλάσσια πρόσοψη των νομών Ζιρόντ και Λαντ, στην περιοχή της Νέας Ακουιτανίας. Εκτεταμένη αμμώδης ευθεία έκταση, που διακόπτεται μόνο από τον κόλπο της Αρκασόν, με συνολική έκταση περίπου 200 χιλιομέτρων, είναι εκτεθειμένη απευθείας στον Ατλαντικό ωκεανό, με αμμόλοφους που κορυφώνονται στον αμμόλοφο του Πιλά και συνορεύει με τον δρυμό των Λαντ καθώς και με μια σειρά από μεγάλες λίμνες (που ονομάζονται Λίμνες Λαντ), οι οποίες είναι από τις μεγαλύτερες στη Γαλλία. Σε όλη την παράκτια ζώνη παρουσιάζεται το φαινόμενο της παλίρροιας που μερικές φορές μπορεί να γίνει επικίνδυνη.

 Το όνομα σημαίνει Ασημένια ακτή και προέρχεται από την ιδιαίτερη ποιότητα της άμμου που υπάρχει εκεί. Η ακτή του Ατλαντικού είναι πολύ πλούσια σε μύδια και στρείδια. Η τριβή και τα υπολείμματα των κελυφών αυτών των οστρακοειδών έχουν αναμειχθεί με την άμμο κατά τη διάρκεια χιλιετιών. Ως αποτέλεσμα, η άμμος στην επιφάνεια της θάλασσας σκιάζει σαν σκόνη αργύρου σε μια ορισμένη ποσότητα φωτός τις βραδινές ώρες. Η ακτή έλαβε το όνομα στις αρχές του 20ού αιώνα. Η εξυγίανση των Λαντ της Γασκώνης που πέτυχε ο αυτοκράτορας Ναπολέων Γ', τα έργα σταθεροποίησης των παράκτιων αμμόλοφων και της πορείας του ποταμού Αντούρ, η άφιξη των αμαξοστοιχιών της σιδηροδρομικής εταιρείας Μιντί στην Αρκασόν και στο Μιμιζάν ήταν παράγοντες πολύ σημαντικοί για την ανάπτυξη της περιοχής στα τέλη του 19ου αιώνα. Χάρη στην οικονομική άνθηση της περιοχής, που συνδέεται με την εκμετάλλευση του δρυμού των Λαντ, εύπορες οικογένειες εγκατέστησαν θερινές κατοικίες στην «ακτή», όπως λέγεται στην περιοχή. Το κλίμα της περιοχής, η μόδα των θαλάσσιων λουτρών, εμπνευσμένη από τους γιατρούς της εποχής και που διαδόθηκε από την αυτοκράτειρα Ευγενία που παραθέριζε στο Μπιαρίτς, δημιούργησαν τα πρώτα παραθαλάσσια θέρετρα της Ακουιτανίας. Το βόρειο τμήμα της Κοτ ντ'Αρζάν εκτείνεται από από τις εκβολές της Ζιρόντ μέχρι το ακρωτήριο Καπ-Φερέ, στην είσοδο του κόλπου της Αρκασόν. Είναι μια σχεδόν αδιάσπαστη αμμώδης παραλία περίπου 100 χιλιομέτρων, μία από τις μεγαλύτερες στην Ευρώπη. Προς τα βόρεια συνορεύει με την Κοτ ντε Μπωτέ, την ακτή της Σαράντ-Μαριτίμ. Κοινότητες στο βόρειο τμήμα της ακτής (όλες στο νομό Ζιρόντ): Λε Βερντόν-συρ-Μερ Σουλάκ-συρ-Μερ Βανταί-Μονταλιβέ Ουρτάν Καρκάνς Λακανώ Λε Πορζ Λεζ-Καπ-Φερέ Νότια του κόλπου της Αρκασόν η αμμώδης παραλία διακόπτεται από μερικούς μικρότερους ποταμούς, που εκβάλουν κατευθείαν στη θάλασσα, ο βορειότερος στο Μιμιζάν. Στην έξοδο του κόλπου βρίσκεται ο αμμόλοφος του Πιλά, ο υψηλότερος στην Ευρώπη. Το τμήμα της ακτής νότια των εκβολών του ποταμού Αντούρ είναι η Κοτ Μπασκ. Κοινότητες στο νότιο τμήμα της ακτής: Στο νομό Ζιρόντ: ΑρκασόνΠιλά-συρ-ΜερΣτο νομό Λαντ: Μπισκαρός Μιμιζάν Κοντίς Λι-ε-Μιξ Βιέιγ-Σαιν-Ζιρόν Μολιέ-ε-Μα Μεσάνζ Βιέ-Μπουκώ-λε-Μπαιν Σενιός Σορτ-Οσεγκόρ Καπμπρετόν Λαμπέν Οντρ ΤαρνόςΣτο νομό Ατλαντικά Πυρηναία ΑγκλέΚοτ ντ'Αρζάν Μιμιζάν-Τουρισμός (επιλογή γλώσσας) Σουλάκ-συρ-Μερ (γαλλικά) Κοτ ντ'Αρζάν Αρχειοθετήθηκε 2019-08-20 στο Wayback Machine. (αγγλικά)